CELEX: 31993R2191
Language: el
Date: 1993-07-27 00:00:00
Title: Κανονισμός (ΕΟΚ) αριθ. 2191/93 της Επιτροπής της 27ης Ιουλίου 1993 για την τροποποίηση του κανονισμού (ΕΟΚ) αριθ. 344/91 της Επιτροπής περί θεσπίσεως των λεπτομερειών εφαρμογής του κανονισμού (ΕΟΚ) αριθ. 1186/90 του Συμβουλίου για την επέκταση του πεδίου εφαρμογής της κοινοτικής κλίμακας κατατάξεως σφαγίων χονδρών βοοειδών

Avis juridique important

|

31993R2191

Κανονισμός (ΕΟΚ) αριθ. 2191/93 της Επιτροπής της 27ης Ιουλίου 1993 για την τροποποίηση του κανονισμού (ΕΟΚ) αριθ. 344/91 της Επιτροπής περί θεσπίσεως των λεπτομερειών εφαρμογής του κανονισμού (ΕΟΚ) αριθ. 1186/90 του Συμβουλίου για την επέκταση του πεδίου εφαρμογής της κοινοτικής κλίμακας κατατάξεως σφαγίων χονδρών βοοειδών  

Επίσημη Εφημερίδα αριθ. L 196 της 05/08/1993 σ. 0017 - 0018 Φινλανδική ειδική έκδοση: Κεφάλαιο 3 τόμος 51 σ. 0106  Σουηδική ειδική έκδοση: Κεφάλαιο 3 τόμος 51 σ. 0106 

ΚΑΝΟΝΙΣΜΟΣ (ΕΟΚ) αριθ. 2191/93 ΤΗΣ ΕΠΙΤΡΟΠΗΣ της 27ης Ιουλίου 1993 για την τροποποίηση του κανονισμού (ΕΟΚ) αριθ. 344/91 της Επιτροπής περί θεσπίσεως των λεπτομερειών εφαρμογής του κανονισμού (ΕΟΚ) αριθ. 1186/90 του Συμβουλίου για την επέκταση του  πεδίου εφαρμογής της κοινοτικής κλίμακας κατατάξεως σφαγίων χονδρών βοοειδώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1186/90 του Συμβουλίου της 7ης Μαΐου 1990 για την επέκταση του πεδίου εφαρμογής της κοινοτικής κλίμακας κατατάξεως σφαγίων χονδρών βοοειδών (1), και ιδίως το άρθρο 2,  Εκτιμώντας:  ότι στον κανονισμό (ΕΟΚ) αριθ. 344/91 της Επιτροπής της 13ης Φεβρουαρίου 1991 για τον καθορισμό των λεπτομερειών εφαρμογής του κανονισμού (ΕΟΚ) αριθ. 1186/90 του Συμβουλίου της 7ης Μαΐου 1990 για την επέκταση του πεδίου εφαρμογής της κοινοτικής κλίμακας  κατατάξεως σφαγίων χονδρών βοοειδών (2), όπως τροποποιήθηκε από τον κανονισμό (ΕΟΚ) αριθ. 3087/91 (3), έχουν προβλεφθεί ιδίως οι λεπτομέρειες που αφορούν την εξακρίβωση των σφαγίων ή των ημιμορίων σφαγίων- ότι μετά από την πείρα που αποκτήθηκε, πρέπει  να συμπληρωθούν οι λεπτομέρειες αυτές όσον αφορά τις θέσεις που θα επιλεγούν, τη στιγμή και τον έλεγχο της εξακριβώσεως, τη διατήρηση αυτής στο ενδοκοινοτικό εμπόριο καθώς και τα σύμβολα που θα χρησιμοποιηθούν για τις υποκατηγορίες και την ταξινόμηση  των κατηγοριών- ότι επιπλέον πρέπει να προσδιορισθούν οι κανόνες που θα πρέπει να ακολουθηθούν για να διαβιβαστούν τα αποτελέσματα της κατατάξεως στον προμηθευτή των ζώων ή στο άτομο που προβαίνει στις εργασίες σφαγής, προκειμένου να δικαιολογηθεί η  τιμή των σφαγίων και να υπάρξει κίνητρο για τους παραγωγούς να προωθήσουν την ποιότητα των παραδιδομένων ζώων με την αναζήτηση μιας καλύτερης κατάταξης- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 344/91 τροποποιείται ως εξής:  1. Στο άρθρο 1:  α) η παράγραφος 1 δεύτερο εδάφιο πρώτη φράση αντικαθίσταται από το ακόλουθο κείμενο:  "Η σήμανση αυτή πραγματοποιείται επί της εξωτερικής πλευράς του σφαγίου με σφράγιση με ανεξίτηλη και μη τοξική μελάνη σύμφωνα με μια διαδικασία εγκεκριμένη από τις αρμόδιες εθνικές αρχές- τα γράμματα και οι αριθμοί είναι ύψους τουλάχιστον δύο  εκατοστών."- β) η παράγραφος 1 δεύτερο εδάφιο τελευταία φράση αντικαθίσταται από το ακόλουθο κείμενο:  "Ωστόσο, τα κράτη μέλη μπορούν να καθορίσουν άλλα σημεία σε κάθε τεταρτημόριο, εφόσον τα σημεία αυτά βρίσκονται στην εξωτερική πλευρά του σφαγίου, υπό τον όρο να ενημερώνουν σχετικά προηγουμένως την Επιτροπή."- γ) η παράγραφος 2 πρώτο εδάφιο πρώτη φράση αντικαθίσταται από το ακόλουθο κείμενο:  "2. Με την επιφύλαξη των διατάξεων του άρθρου 4 παράγραφος 3 στοιχεία γ) και δ) του κανονισμού (ΕΟΚ) αριθ. 859/89 και του άρθρου 2 παράγραφος 2 του κανονισμού (ΕΟΚ) αριθ. 3445/90 της Επιτροπής (1), τα κράτη μέλη μπορούν να επιτρέψουν την αντικατάσταση  της σήμανσης με την επίθεση ετικέτας υπό τους εξής όρους:  (1) ΕΕ αριθ. L 333 της 30. 11. 1990, σ. 30".  δ) η παράγραφος 2 τέταρτη περίπτωση αντικαθίσταται από το ακόλουθο κείμενο:  "- οι ετικέτες πρέπει να είναι απαραβίαστες, ανθεκτικές στο σχίσιμο και καλά κολλημένες σε κάθε τεταρτημόριο στα σημεία που καθορίζονται στην παράγραφο 1."- ε) προστίθεται η ακόλουθη παράγραφος 2α:  "2α. Η ταξινόμηση και η εξακρίβωση πρέπει να επέρχονται το αργότερο μια ώρα μετά την έναρξη των εργασιών της σφαγής."- στ) η παράγραφος 3 συμπληρώνεται με το ακόλουθο εδάφιο:  "Ειδικότερα, τα κράτη μέλη λαμβάνουν τα ενδεδειγμένα μέτρα για να υπάρξει διασφάλιση ότι τηρείται η διάταξη αυτή στο ενδοκοινοτικό εμπόριο."- ζ) η παράγραφος 4 συμπληρώνεται με το ακόλουθο εδάφιο:  "Ενδεχόμενη ένδειξη της υποκατηγορίας ή, ανάλογα με την περίπτωση, η ταξινόμηση της κατηγορίας ανάλογα με την ηλικία πρέπει να γίνεται μέσω συμβόλων τα οποία χρησιμοποιούνται για την ταξινόμηση"- η) προστίθεται η ακόλουθη παράγραφος 5:  "5. Για την ανακοίνωση των αποτελεσμάτων της ταξινομήσεως που αναφέρεται στο άρθρο 1 παράγραφος 2 του κανονισμού (ΕΟΚ) αριθ. 1186/90, οι τάξεις διαπλάσεως και παχύνσεως καθώς και η κατηγορία πρέπει να αναγράφονται επί του τιμολογίου που απευθύνεται στον  προμηθευτή του ζώου, ή επί ενός εγγράφου το οποίο επισυνάπτεται σ' αυτό ή, σε περίπτωση που δεν υπάρχει, στο φυσικό ή νομικό πρόσωπο που διενεργεί τις εργασίες σφαγής, μέσω των συμβόλων που ρητώς προβλέπονται για το σκοπό αυτό από την κοινοτική  νομοθεσία." 2. Στο άρθρο 3:  α) η παράγραφος 2 πρώτο εδάφιο πρώτη φράση αντικαθίσταται από το ακόλουθο κείμενο:  "2. Η ταξινόμηση και η εξακρίβωση στις εγκαταστάσεις που περιλαμβάνονται στο άρθρο 1 του κανονισμού (ΕΟΚ) αριθ. 1186/90 ελέγχονται επί τόπου, αιφνιδίως, από έναν οργανισμό ανεξάρτητο από το σφαγείο."- β) η παράγραφος 2 δεύτερο εδάφιο πρώτη φράση αντικαθίσταται από το ακόλουθο κείμενο:  "Όταν ο οργανισμός ελέγχου είναι ίδιος με εκείνον που είναι υπεύθυνος για την ταξινόμηση και την εξακρίβωση 5, στην περίπτωση κατά την οποία δεν υπάγεται στη δημόσια διοίκηση, οι έλεγχοι που προβλέπονται στο προηγούμενο εδάφιο πρέπει να εποπτεύονται  φυσικώς και με τους ίδιους όρους τουλάχιστον μία φορά κατ' έτος από τη δημόσια αρχή." Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 119 της 11. 5. 1990, σ. 32.  (2) ΕΕ αριθ. L 41 της 14. 2. 1991, σ. 15.  (3) ΕΕ αριθ. L 291 της 23. 10. 1991, σ. 15.